DEĊIŻJONI TAL-KUMMISSJONI
tal-31 ta’ Lulju 2008
dwar l-attribuzzjoni ta’ għotjiet għal azzjonijiet għat-traduzzjoni u l-ittestjar ta’ modulu ta’ stħarriġ dwar il-vittimizzazzjoni fil-Programm Speċifiku “Il-Prevenzjoni ta’ u l-Ġlieda Kontra l-Kriminalità” bħala parti mill-Programm Ġenerali dwar is-Sigurtà u s-Salvagwardja tal-Libertajiet
(2008/679/ĠAI)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat dwar l-Unjoni Ewropea,
Wara li kkunsidrat id-Deċiżjoni tal-Kunsill 2007/125/ĠAI tat-12 ta’ Frar 2007 li tistabbilixxi l-Programm Speċifiku “Il-Prevenzjoni ta’ u l-Ġlieda kontra l-Kriminalità” għall-perijodu 2007-2013 bħala parti mill-Programm Ġenerali dwar is-Sigurtà u s-Salvagwardja tal-Libertajiet (1), u partikolarment l-Artikolu 7(6) tagħha,
Billi:
(1)
Fis-16 ta’ April 2007, il-Kummissjoni adottat il-Programm Annwali ta’ Ħidma ta’ l-2007 għall-Programm Speċifiku “Il-Prevenzjoni ta’ u l-Ġlieda kontra l-Kriminalità” bħala parti mill-Programm Ġenerali dwar is-Sigurtà u s-Salvagwardja tal-Libertajiet (2),
(2)
Fi Frar 2007 ġiet ippubblikata sejħa għal Imsieħba ta’ Qafas fil-programm ’Il-Prevenzjoni ta’ u l-Ġlieda kontra l-Kriminalità.
(3)
Fis-16 ta’ Awwissu 2007 ntbagħtet sejħa speċifika għal proposti għat-traduzzjoni u l-ittestjar ta’ modulu ta’ stħarriġ dwar il-vittimizzazzjoni lill-Imsieħba ta’ Qafas kollha li kienu għażlu l-“Istatistika dwar il-kriminalità u l-ġustizzja kriminali”.
(4)
Kumitat ta’ evalwazzjoni ltaqa’ fis-6 ta’ Novembru 2007, fit-22 ta’ Novembru 2007 u fis-17 ta’ Diċembru 2007 u rrakkomanda l-attribuzzjoni ta’ l-għotjiet għat-traduzzjoni u l-ittestjar ta’ modulu ta’ stħarriġ dwar il-vittimizzazzjoni.
(5)
Il-miżuri pprovduti f’din id-Deċiżjoni huma skond ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli ghall-bagit generali tal-Komunitajiet Ewropej (3).
(6)
Il-miżuri pprovduti f’din id-Deċiżjoni huma skond l-opinjoni tal-Kumitat stabbilit permezz ta’ l-Artikolu 8 tad-Deċiżjoni tal-Kunsill 2007/125/ĠAI,
IDDEĊIDIET KIF ĠEJ:
Artikolu Uniku
L-għotjiet għal azzjonijiet imsemmija fl-Anness huma approvati għall-ammont totali ta’ EUR 1 540 170,39.
Magħmula fi Brussell, 31 ta’ Lulju 2008.